Kako vi zamišljate budućnost?
Evo kako ona izgleda za Žaka Freskoa.
U budućnosti je tehnologija zadužena za sve i novac nema nikakav značaj.
Zvuči neverovatno? Pošto ima 94 godine, takvu budućnost Žak sigurno neće doživeti,
ali to ga ne sprečava da narednih 7 meseci putuje svetom promovišući svoju viziju.
Reč je o Venus projektu i Žak kaže da 50 miliona ljudi
učestvuje u njemu ili za njega zna.
O čemu se radi? Pitao sam Žaka danas
zar to što promoviše nije utopija?
Ne, tako nešto ne postoji.
Utopija ne može da postoji, jer kada
dizajnirate najbolju moguću građevinu,
ona je najbolja samo do sada.
Sa novim materijalima, gradovi će nastaviti da se menjaju.
Nema najboljeg laptopa,
napraviće još manji, lakši, većeg dometa.
Kamere više ne koriste film
i zato ne možete da napravite najbolju kameru,
već samo najbolju do sada.
Utopija i krajnje granice ne postoje.
Dakle, Vaša vizija budućnosti se...
Uvek menja.
Ipak, kada vide neke od Vaših nacrta budućnosti,
ljudi mogu da kažu "To liči na popularnu mehaniku iz 50-tih godina."
Tada su mislili da će tako izgledati 1999-ta.
Ne, ništa slično tome.
U holivudskim filmovima gledamo svemirske brodove i lasersko oružje.
Stavljaju kauboje i Indijance u svemirske brodove.
To nije budućnost,
tako čovek vidi ovo ograničeno društvo koje nas ne uči da mislimo i gledamo napred.
Ukoliko ne živimo u skladu sa prirodom
i prirodnim resursima, nećemo moći da preživimo.
Ne možete negde da naselite 10 miliona ljudi, a da ne proučite postojeće resurse.
Resursi koje imamo mogu da podmire određen broj ljudi.
Ukoliko premašimo taj broj, javiće se glad, neuhranjenost i teritorijalni sukobi.
Populacija ne bi trebalo da premaši kapacitet Zemlje,
bez obzira šta političari misle.
Politika je bila odlična pre sto godina,
a danas je zastarela.
Govorite o revoluciji.
Ne.
Kad društvo propadne...
O tehničkoj revoluciji.
Tek kad društvo propadne tražićemo drugačiji način.
Žao mi je zbog toga, ali izgleda da su uslovi u nekim zemljama bili toliko teški
da su socijalizam, komunizam ili fašizam
proizašli iz takvog stanja stvari.
Nijedno nije rešenje.
Sve vlade u istoriji su bile korumpirane.
Znate da ljudi razmatraju Vaše ideje.
Znam.
Uz svo dužno poštovanje, mogli bi da kažu da ste ludi starac.
Razumem, ali to nije neobično.
I pokreti za ženska prava i ukidanje dečjeg rada bili su propraćeni borbama.
Nijedan novi sistem nije prihvaćen glatko.
Čovek je najgluplja životinja. Zagadili smo okeane, vazduh, reke, atmosferu i sami sebe.
Postavili smo se iznad drugih i smatramo da smo najviši oblik života.
To je vrlo egocentrično, mi još uvek nismo civilizovani.
Dok god postoje zatvori, policija i vojska, nećemo biti civilizovani.
Tak kada naučimo da živimo zajedno i konstruktivno,
naučno doba će moći da počne.
Nismo tu još uvek.
Putujete po svetu i razgovarate sa ljudima.
Da.
Imate 94 godine.
Da.
Zar nemate pametnija posla?
Ne, jer se bojim pravca u kojem čovečanstvo ide.
Napravljene su bombe hiljadu puta razornije od one bačene na Hirošimu.
Zašto smo toliko glupi, šta time možemo da postignemo?
Amerika ima 300 podmornica. Prema izjavama mornarice,
svaka ima veću destruktivnu moć nego svi ratovi u istoriji.
Šta time dobijamo? Izgorelu radioaktivnu planetu?
Dobićete rat,
ali šta ćete osvojiti?
Mnogo je lakše ujediniti narode, nego ubiti one koji se ne slažu sa vama.
Ujediniti ih.
Da li vam je život ugrožen?
Jeste i uvek je i bio.
Od kad sam razvio jednokrilni avion, imam samo nevolje.
Radim sve što mogu umesto da se bojim smrti.
Plaši me gde čovečanstvo ide, pakao koji mogu da stvore je neverovatan.
Nije u pitanju ljudska glupost, obrazovanje u školama je loše.
Vojnike bih naučio da rešavaju probleme, umesto da budu mašine za ubijanje.
Neverovatan čovek koji se pridružio Kju Kluks Klanu
samo da bi ih ubedio da greše.
Ako vas interesuje letelica koju je Žak spomenuo,
radio je u "Daglas Aircraft-u" kada su razvili prvu Northrop jednokrilnu letelicu.
Laički rečeno, to je preteča Stelt bombardera.
Tehnologiju Žak Freskoa patentiralo je američko ratno vazduhoplovstvo.
Ako vas interesuje da čujete više,
sutra uveče drži predavanje u Oklandu.
Sve detalje možete da nađete na našem sajtu,
a na njemu se nalazi i ceo intervju.